kardosdrur/scandi-wiki huggingface dataset:
Kasper Spez

Kasper Spez (egentlig Kasper Juel Rohmann) er en dansk rapper fra Langeland. 

Kasper Spez er en anerkendt undergrundsrapper fra rapkollektivet Kontra Krew. I 2003 flyttede den unge rapper til København, hvor han sammen med Es, SupaJan, Nappion, Opiden, Phafalaion, LB Boogie og resten af Kontra hang ud i studiet Graven. Han skrev i 2006 kontrakt med Run for Cover, og det førte til EP'en Love Junkie senere på året. I forbindelse med udgivelsen har Spez høstet en masse ros, og modtaget priser ved bl.a. Danskrap.dk og Flavourz årlige prisoverrækkelser.

10. august 2009 udgav Kasper debutalbummet Fantasten i samarbejde med Tabu Records. Pladen er, ifølge rapperen selv, skrevet på et turbulent tidspunkt i hans liv, hvilket afspejles i dens melankolske lydbillede. I oktober 2011 leverede han nummeret "Så Fint" samt musikvideo som afbildede en morgenkåbe-klædt (men ellers i bedste velgående) Spez gemt væk i et kolonihavehus i Bagsværd. 25. september 2015, seks år efter udgivelsen af sit debutalbum, vandrede den femstjernede rapper ud af tågen og tilbage i spotlightet med den længeventede opfølger, albummet Logi.

Diskografi

Soloudgivelse(r) 
 Promo EP – Selvfinansieret demo EP
 Love Junkie – 2006 – EP
 Fantasten – 2009
 Logi – 2015

Medvirken 
 Brun – Alting kan forandres – Medvirker på "Året rundt"
 Viva La Gadehiphop – Medvirker på "Farkin' Rap", "Venskab" og "Røver pt. 2" 
 Gadeplan – Medvirker på "Spezial K"
 Dynastiet præsenterer: D-Dag – Medvirker på "Det er her jeg sta-sta-stammer fra"
 DJ Swab presents: Half & Half – Medvirker på "Hold dig vågen" 
 Revoltage – Yeah Yeah Yeah – Medvirker på "Jeg har det fint"
 Diverse kunstnere – Ætermixtape – Medvirker på "Puffer i Graven", "Haters", "MurderÆter" og "Graven Getdown"
 Run for Cover – Hjemmebrændt – Medvirker på "Rockstarr Rap"
 Es & DJ Profile – Kaffe and Smøger – Medvirker på "Uden Sammenhæng"
 Paragraf 71, Nemo & HR – Gør det Grimt – Medvirker på Kontra Crew – "Salute"
 4pro- Konsekvens – Medvirker på "Helt Alene"

Producer 
 Mista Mat – Milepæl – Forskellige produktioner til pladen

Dokumentarfilm 
  Dokumentar lavet af Stefan Sørensen/Sticky Stuff for DR's Pirat TV

Eksterne henvisninger 
 
 
  – Kasper Spez vinder Årets danske EP, Årets danske undergrundsnavn & Årets danske tekstforfatter ved Danskrap.dk's årlige prisoverrækkelse i 2006

Hiphoppere fra Danmark
Har spillet på Roskilde Festival
Kristian Ring-Hansen Holt

Kristian Ring-Hansen Holt (født 28. december 1971 i Haderslev) journalist på DR.

Kristian Ring-Hansen Holt blev musisk-sproglig student fra Haderslev Katedralskole i 1991, hvorefter han læste statskundskab ved Aarhus Universitet. I 1998 blev han uddannet journalist fra Danmarks Journalisthøjskole.

Som færdiguddannet blev han ansat som journalist på TV/Midt-Vest, men skiftede allerede i 1999 til DRs regionalradio, Radio Midt og Vest, hvor han både producerede stof til de regionale nyheder, til Radioavisen, TV-Avisen samt magasinprogrammet 19direkte. I 2001 blev han vært på 19direkte, der blev produceret på DR i Århus. Redaktionen på programmet flyttede til København. Kristian Ring-Hansen Holt flyttede med, og blev vært og redaktionssekretær for Nyhedsmagasinet i 2005. Han har flere gange været vært ved transmissioner af begivenheder i kongehuset. I 2006 blev han ansat som live-reporter for Dagens Danmark på DR1. I efteråret 2006 skiftede han imdilertid til TV 2, hvor han blev ansat først som reporter på TV 2 Nyhedernes redaktion i København, senere som studievært på TV 2 NEWS. I 2010 skiftede han til en stilling på TV 2 Nyhedernes politiske redaktion på Christiansborg.
Pr 1. Marts 2015 tilbage som studievært for TV2s Morgennyheder /TV2NEWS. Fra 2. Marts 2020 skifter han dog tilbage til DR, denne gang som vært på Aftenshowet.

Privat bor Kristian Ring-Hansen Holt i Valby med sin kone og datter.

Referencer

Eksterne henvisninger 
 

Journalister fra Danmark
Personer fra Haderslev
Ansatte i DR
Ansatte ved TV 2
Elton Mayo

George Elton Mayo (født 26. december 1880, død 7. september 1949) var en forsker fra Adelaide, Australien.

Han var psykolog og sociolog og underviste på University of Queensland fra 1919 til 1923. Han flyttede da til University of Pennsylvania, men brugte det meste af sin karriere på Harvard Business School (1926 to 1947) hvor han var professor i industriel forskning.

Forskning 
Mayo er kendt som grundlægger af Human Relations Movement, og for sin forskning, inklusiv Hawthorne-studierne, og sin bog The Social Problems of an Industrialised Civilization (1933).

Psykologer fra Australien
Sociologer fra Australien
Von (album)

Von (håb) er det islandske postrockband Sigur Rós debutalbum.

Produktionen af albummet forløb over næsten 3 år fra 1995-1997, og resultatet lød markant anderledes end de originale optagelser. Bandet overvejede at droppe det færdige resultat og starte forfra igen, men besluttede at lade være, fordi det ville gøre processen alt for lang. Som betaling for at bruge det studie, de indspillede i, måtte bandet male det.

Von blev oprindeligt udgivet på Island, og fik moderate anmeldelser, men var ellers hurtigt glemt igen. I løbet af det første år efter dets udgivelse, blev albummet kun solgt i 313 eksemplarer på Island. Da bandets popularitet voksede med udgivelserne af Ágætis byrjun og ( ) blev pladen genudgivet i Storbritannien i september 2004 og en måned senere i USA. I december 2005 blev Von og Ágætis byrjun erklæret platinalbum på Island.

Den sjette skæring består af 18 sekunders stilhed, og navngav Sigur Rós's officielle nyhedshjemmeside eighteen seconds before sunrise. Den sidste skæring starter med mere stilhed, hvorefter "Myrkur" bliver afspillet baglæns. Det er derfor den hedder "Rukrym".

Skæringer 
 "Sigur Rós" ("Sejrs Rose") – 9:46
 "Dögun" ("Daggry") – 5:50
 "Hún jörð..." ("Moder jord") – 7:17
 "Leit að lífi" ("Søgen efter livet") – 2:33
 "Myrkur" ("Mørke") – 6:14
 "18 sekúndur fyrir sólarupprás" ("18 sekunder før solopgang") – 0:18
 "Hafssól" ("Solens hav") – 12:24
 "Veröld ný og óð" ("En verden ny og forrykt") – 3:29
 "Von" ("Håb") – 5:12
 "Mistur" ("Dis") – 2:16
 "Syndir Guðs (opinberun frelsarans)" ("Guds synder [frelserens omvurdering]") – 7:40
 "Rukrym" ("Ekrøm") – 8:59

Eksterne links 
 Officiel side om dette album
 Udvalgte sange fra albummet på bandets hjemmeside
 Von og Ágætis byrjun opnår platin på Island

Album fra 1997
Sigur Rós-album
OpenSUSE

openSUSE, (tidligere „SUSE Linux“ eller „SuSE Linux Professional“)
er en Linux-distribution fra firmaet Novell, henholdsvis dets datterselskab Suse Linux GmbH (Software- und System-Entwicklungsgesellschaft mbH, Nürnberg).

Navneskiftet fra Suse Linux til openSUSE skete den 7.december 2006 i forbindelse med offentliggørelsen af version 10.2 for blandt andet at understrege forskellen til de kommercielle produkter SUSE Linux Enterprise Server og SUSE Linux Enterprise Desktop

Ligesom de fleste Linux-distributioner, indeholder openSUSE både en standard grafisk brugergrænseflade (GUI), og et kommandolinje-grænseflade. Under installationen kan brugeren vælge blandt KDE SC, GNOME, LXDE og Xfce GUI'er. openSUSE understøtter tusindvis af softwarepakker på tværs af hele spektret af Gratis software / open source-udvikling, primært installeret igennem programmet YaST Software Management.

Se også 
 SUSE
 Portal:Fri software

Referencer

Eksterne henvisninger 

 openSUSEs hjemmeside med indgange på forskellige sprog, blandt andet svensk
 openSUSE på Klid.dk
 Dansk begynderguide til openSUSE, på engelsk.
 openSUSE på Distrowatch

Linuxdistributioner
Poulholm

Poulholm (tidligere Poppelholm) er en gård, der nævnes første gang i 1812 ved en Auktion. Gården ligger i Blære Sogn, Aars Herred, Ålborg Amt, Aars Kommune. Hovedbygningen er opført i 1912

Poulholm Gods er på 131,5 hektar

Ejere af Poulholm 
 (1800-?)    Niels Poulsen køber 3 gårde og opretter/bygger Poulholm. 
 (1812) Petrea Asp
 (1812-1850) N. Poulsen / A. Frederiksen
 (1850-1863) A. Frederiksen
 (1863-1873) Christian Sahl
 (12-2-1873 til 29-1-1891) Frederik Ludvig Spliid
 (29-1-1891 til 19-2-1901) Ingeborg Frederikke Hansen gift Spliid
 (19-2-1901 til 1-5-1906) Jørgen Hansen Spliid / Otto Frederik Spliid
 (1-5-1906 til 1-11-1958) Otto Frederik Spliid
 (1-11-1958 til 30-6-1975) Holch Otto Frederik Spliid
 (1-7-1975 til 26-1-1976) Boet efter Holch Otto Frederik Spliid
 (26-1-1976-) Holch Eiler Monrad Spliid

Kilder 
 J. P. Trap: Danmark 5.udgave, Kraks Landbrug

Herregårde i Vesthimmerlands Kommune
Herregårde i Aalborg Amt
Almindelig neon

Almindelig neon (Paracheirodon innesi) er en af de mest populære tropiske ferskvandsfisk blandt akvarister. Almindelig neon er en stimefisk og er æglæggende. De bliver ikke så store, max. 5 cm og typisk 3-4 cm.

Se også 
 Rød neon Paracheirodon axelrodi
 Grøn neon Hemigrammus hyanuary
 Blå neon Paracheirodon simulans (eng.  Green neon tetra)
 Sort neon Hyphessobrycon herbertaxelrodi
 Kobbertetra Hasemania nana Hemigrammus nanus Hasemania marginata
 Neon-jomfrufisk Pomacentrus alleni
 Neonkutling Elacatinus oceanops
 Neonstribet jomfrufisk Neoglyphidodon oxyodon

Akvariedyr
Karpelaks
Kontorhotel

Et kontorhotel er en bygning hvor flere virksomheder kan leje sig ind i kontorer og deles om fælles faciliteter.
 
Nogle fordele ved at benytte et kontorhotel, i forhold til at etablere sig på anden måde er, korte lejeaftaler, hurtig indflytning og tilpasning ved ændret lokalebehov.
Der vil normalt være fælles reception med kopifaciliteter og telefax, fælles kantine, og fælles mødelokaler til rådighed. 
Ofte er der etableret internet og telefonlinier som administreres af hotellet.

Et kontorhotel vil ofte tilbyde ekstra ydelser som f.eks. telefonpasning, sekretærassistance, mulighed for at leje møblerede kontorer og virtuelt kontor.
 
Der findes i Danmark flere udbydere af kontorhoteller.

Se også 
 Kontorfællesskab
 
 
Bygninger, konstruktioner og anlæg
Rudolf August Oetker

Rudolf August Oetker (20. september 1916 – 16. januar 2007) var en tysk virksomhedsleder, der blev milliardær på at lede familievirksomheden Oetker-Gruppe.

Rudolf August Oetker overtog i 1944 ledelsen af den lille virksomhed, hans bedstefar August Oetker havde grundlagt ved at fremstille pulver til kager. Rudolf August Oetker udviklede virksomheden til dens nuværende status med det særdeles kendt fødevaremærke Dr. Oetker i flere lande i EU, herunder Danmark.

Rudolf August Oetker trak sig tilbage fra firmaets ledelse i 1981, hvor sønnen August Oetker (jr.) tog over.

Kildeangivelser 

Erhvervsfolk fra Tyskland
Personer fra Bielefeld
Sorø Klosterkirke

Sorø Klosterkirke ligger i Sorø og er bygget som en gravkirke for Hvideslægten. Den berømteste af Hviderne, biskop Absalon, indkaldte cisterciensermunke fra Esrum Kloster i 1161 til at bygge kirken og klosteret. Munkene byggede i den tids nye materiale, teglsten. Den stod færdig, da Absalon døde i 1201. Han blev begravet foran højalteret, og mange af Hviderne har gravplads i kirken. Det samme gælder kong Christoffer II , dronning Eufemia og deres søn, kong Valdemar Atterdag. Kong Christoffer og dronning Eufemia ligger i bronze-effegier på deres sarkofag sammen med et af deres seks børn, en lille pige, men alabast-udsmykningerne og den legemsstore figur på Valdemars fornemme gravmæle blev ødelagt, da en del af hvælvingen styrtede ned i 1651, så nu står kun den sorte granitsarkofag tilbage.
Det er i øvrigt usikkert om barnefiguren på kong Christoffers epitafium forestiller datteren Agnes eller datteren Helvig; begge døde som børn.

I 1387 blev Margrethe I's søn kong Oluf 2. begravet i kirken – hans gravsten er nu indmuret i korets østvæg. Da dronning Margrethe døde i 1412, blev hun efter eget ønske ført til Sorø.
Til munkenes store fortrydelse "bortførte" Roskildebispen Peder Jensen Lodehat dronningens lig kort tid efter, og hun blev bisat i Roskilde Domkirke d. 4. juli 1413.

Klosterkirken er en sand skatkiste af bemærkelsesværdige ting og finurligheder: den malede frise, der smykker væggene højt oppe ved loftet med spøjst udseende "fugl" for enden af den ene. Dette skulle være malet af en svend, der lavede et lidet flatterende billede af sin mester som en fugl med stort næb. Vi må tro, at mesteren havde en bemærkelsesværdig stor næse.

Sorø Klosterkirke ejes af Stiftelsen Sorø Akademi.

Se også 
 Sorø Akademi
 Fraterbrønden

Referencer

Eksterne henvisninger 

 Sorø Klosterkirke  hos Nordens Kirker
 Sorø Klosterkirke hos KortTilKirken.dk
 Sorø Klosterkirke i bogværket Danmarks Kirker (udg. af Nationalmuseet)

Kirker i Sorø Kommune
Kirker i Roskilde Stift
Kirker i Sorø Amt
Danske kongers gravkirker
Klosterkirke
Dr. Oetker

Dr. Oetker er en tysk fødevarevirksomhed, der producerer bageartikler, pasta- og pizzaprodukter og desserter mm.

Desuden findes i Oetker-Gruppe virksomheder inden for blandt andet bankvirksomhed, godstransport, forsikring, købmandsvirksomhed og ølbrygning.

Virksomheden blev grundlagt af dr. August Oetker i 1891, men det var sønnesønnen Rudolf August Oetker, der som leder i perioden 1944-1981 for alvor skabte den internationale gigantvirksomhed, der nu er tale om. Nuværende leder er August Oetker jr., søn af Rudolf August Oetker.

Eksterne henvisninger 

   

Oetker, Dr.
Etableret i 1981
Bielefeld
Visborg (by)

Visborg er en by i Himmerland med , beliggende 3 km NØ for Hadsund, som den er tæt på at vokse sammen med. Afstanden mellem de to byers bebyggelse er dog lidt mere end 200 m, så Danmarks Statistik betragter Visborg som en selvstændig by. Den hører til Mariagerfjord Kommune og ligger i Region Nordjylland.

Byen ligger i Visborg Sogn, og Visborg Kirke ligger i byen. Skolegang og indkøb foregår i Hadsund. Købmanden i Visborg lukkede i 2001. Visborg Skole blev nedlagt i 2005 og blev privat skole, men den blev også nedlagt i 2008.

Historie 
Visborg var oprindeligt en landsby omkring et vejkryds. Den havde i 1682 19 gårde, 10 huse med jord og 20 huse uden jord, i alt 231,2 tdr. land dyrket jord, skyldsat til 69,69 tdr. hartkorn. Dyrkningsformen var alsædebrug. Forholdene må ses i lyset af herregården Visborggård ½ km mod NØ. Den hed oprindeligt Visborg, men da landsbyen Visborg opstod, ændredes navnet efterhånden til Visborggård.. Efter udskiftningen fik Visborg en langstrakt form ved den nord-sydgående landevej.

Jernbanen 
Visborg fik station på Aalborg-Hadsund Jernbane (1900-69). Stationen blev anlagt 1 km SØ for byen, men byen voksede sammen med stationen, som dannede et nyt knudepunkt for udviklingen i begyndelsen af 1900-tallet - bl.a. lå mejeriet her. Nogen større byvækst blev det dog ikke til, og Visborg lå længe adskilt fra Hadsund, der først i den nyeste tid er begyndt at vokse i retning mod Visborg.

I banens sidste tid var stationen nedsat til trinbræt med sidespor. Stationsbygningen er bevaret og moderniseret på Signalvej 8. Østkyststien følger det bevarede banetracé fra Havnøvej mod NØ til Høgholt og på et kort stykke V for stationen ned mod Alsvej, der er anlagt på banetracéet ind til Hadsund.

Fremtiden for Visborg 
I fremtiden forventes Hadsund og Visborg at vokse helt sammen.
Det kom første gang på tale under en kommuneplandebat i 1987. Der var der uenighed om Visborg bys fremtidige status. Hadsund Kommune mente, at Visborg skulle være en del af Hadsund, og der skulle kunne planlægges en egentlig byudvikling. Modsat mente Nordjyllands Amt, at Visborg by skulle forblive i landzone og være genstand for en planlægning med begrænset byudvikling.

Noter

Eksterne kilder/henvisninger 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),

Byer i Mariagerfjord Kommune
Byer og bydele med genforeningssten
Arrowtown

Arrowtown er en tidligere guldgraverby i New Zealand. Byen ligger i Otago regionen på Sydøen ikke langt fra actionbyen Queenstown. 

Byen voksede i det 19. århundrede, under guldgravertiden, til en by med mere end 7,000 indbyggere, hvoraf mange kom fra andre verdensdele. Der var især mange asiater mellem de nye tilflyttere. Arrowtown blev hovedbyen i et større samfund, der bestod af de nye byer Macetown, Skippers og Bullendale. Disse byer forsvandt med tiden og er i dag kun spøgelsesbyer. Kun ganske få huse står tilbage som et minde fra en svunden æra. 

Da guldet forsvandt, forsvandt indbyggerne stille og roligt og i dag har byen ca. 2.000 indbyggere. Byen er et yndet turistmål, og der er rig mulighed for at se nogle af de historiske bygninger, som er velbevarede. Byen ligner nærmest kulisserne fra en western. 

Der er desuden mulighed for at prøve lykken og vaske efter guld i floden Arrow River, som engang var en af verdens rigeste floder, hvad guldindhold angår.

Eksterne henvisninger 

Arrowtowns hjemmeside 

Byer i New Zealand
Galvanisk tæring

'Galvanisk tæring eller galvanisk korrosion opstår når to forskellige metaller har elektrisk forbindelse til hinanden. Vil der- hvis de sænkes ned i en [elektrolyt], gå en strøm  elektroner fra det ene metal til det andet. Det af de to metaller som er mindst ædelt, (det længst fra guld i spændingsrækken) vil blive tæret op når elektronerne forsvinder. 

Eksempel: På et skib med stålskrog og bronze propeller har de to legeringer forbindelse gennem havvandet. (Jern / tin og kobber) For at at undgå korrosion af stålet (jernet) kan der monteres offeranoder af et mindre ædelt metal end jern på skroget af f.eks zink. Så vil zinkanoderne blive ædt op før skroget.

F.eks. har inspektionsskibet Vædderen, som sejler med Galathea 3 ekspeditionen, 2000 kg zinkanoder monteret på skroget.

Eksterne henvisninger 
 Mere om Galvanisk tæring, zinkanoder og Vædderen
 Bådmagasinet om galvanisk tæring.

Elektrokemi
Søfart
Macetown

Macetown er en historisk guldgraverby i Otagoregionen på Sydøen i New Zealand. Byen blev grundlagt i 1862 af de 3 Macebrødre John, Charles og Harry, som byen er opkaldt efter.

Da guldgravningen og dermed byen var på sit højeste, var der 3.000 indbyggere i byen, som desuden havde 2 hoteller, en skole og en kirke. Efterhånden som guldet forsvandt, forsvandt indbyggerne ligeledes, og i dag er byen en spøgelsesby, og kun 2 bygninger står tilbage.

Byen ligger nord for Arrowtown, og for at køre til byen starter man i Arrowtown og kører op ad Arrow River. Vejen er meget kuperet og man skal krydse floden hele 25 gange, hvorfor det er en umulig opgave, hvis man ikke kører i en 4-hjulstrækker.

Eksterne henvisninger 
 Macetown 

Byer i New Zealand
Spøgelsesbyer
Porin (protein)

Poriner er membranproteiner, der virker som kanaler for f.eks. sukker, ioner og aminosyrer i bakterier, mitokondrier og grønkorn. De består af beta-barrels (beta-tønder), således at kanalens inderside er hydrofil (polær), mens molekylets yderside mod membranens indre er hydrofob (upolær). Poriner er specifikke og tillader diffusion af et bestemt molekyle eller en gruppe molekyler.

Cellebiologi
Proteiner
Visborg Kirke

Visborg Kirke er en middelalderkirke, der menes at være opført i 1200-tallet. Den er dog senere i 1590'erne blevet renoveret. Den ligger i Visborg Sogn i det tidligere Hindsted Herred Ålborg Amt, nu i Mariagerfjord Kommune. Kirken er præget af det nære tilhørsforhold til den nærliggende Visborggård. Den nuværende bygning skyldes i hovedsagen en omfattende ombygning i renæssancen. En sandstensplade over våbenhusets dør daterer ombygningen til 1593. Den oprindelige romanske granitkvadrekirke kan spores i murværket i skibets vestende, den retkantede norddør er bevaret i tilmuret tilstand. Tårnet er fra tiden omkring reformationen. Ved ombygningen blev det meste af den romanske kirke nedrevet og erstattet med skib og langhuskor samt våbenhus, nordkapel og gravkapel. Kirken blev istandsat i 1943.

Ved ombygningen i 1593 fik kirkerummet indbygget hvælv. Prædikestolen er fra år 1600 og har våben for Sophie Bille samt andre. I kirken ses stolegavle fra 1570 med våben for Johanne Nielsdatter Rotfeld, Havnø samt fra 1574 og 1586 med våben for Jakob Seefeld og hustruer, desuden ses gavle fra 1636. Kirkeskibet Hendrik Harren er fra midten af 1800-tallet.

Altertavlen er fra år 1600 og blev bekostet af Sophie Bille, det oprindelige maleri er genindsat i tavlen, det hidtidige maleri af L.R. Tuxen hænger nu i nordkapellet. I koret står sengotiske korstole med udskårne gavle. Over indgangen til gravkapellet hænger et familiebilleder fra år 1600 forestillende Jakob Seefeld med hustruer og børn, de to gravsten i koret er over samme familie. I gravkapellet står kister med Oberst Andreas Arenstorff (død 1764) og hustru Sophie Marie von Schiebel (død 1761).

Den romanske døbefont af granit har dyrefigurer i kraftigt relief på kummen.

Eksterne kilder/henvisninger 

 Opslag "Visborg Kirke"  hos Nordens Kirker (tilladelse fra Hideko Bondesen)
 Opslag hos KortTilKirken.dk med links til flere oplysninger

Kirker i Mariagerfjord Kommune
Kirker i Aalborg Stift
Kirker i Aalborg Amt
Marie Stærke

Marie Borghild Stærke (født 31. august 1979 i København), BA Hist., socialdemokratisk politiker, fra 17. januar 2007 til 31. december 2013 samt fra 1. januar 2018 borgmester i Køge Kommune og fra 13. november 2020 næstformand i Socialdemokratiet.

Marie Stærke blev student fra Køge Gymnasium i 2000 og har læst historie på Københavns Universitet. Efter hun stoppede som borgmester færdiggjorde hun sin uddannelse og blev bachelor i historie med engelsk og dansk som tilvalg i 2016. Hun blev den 30. juni 2007 gift med Jesper Hesselberg Andersen der er kredsformand for Socialdemokraterne i Køgekredsen. Sammen fik de deres første barn i 2011 og deres andet barn i 2014. I juni 2015 startede Marie Stærke op som selvstændig med en rådgivende konsulentvirksomhed.

Hun har tidligere været formand for DSU i Køge.

Politisk karriere 
Marie Stærke blev valgt til kommunalbestyrelsen i Køge i 2001 og blev i 2003 politisk ordfører. Efter valget i 2005 blev hun formand for kulturudvalget. 16. januar 2007 blev hun på en ekstraordinær generalforsamling valgt til at afløse den afdøde borgmester Torben Hansen. Marie Stærke bliver dermed den yngste kvinde i Danmarkshistorien til at indtage en borgmesterpost.

Stærke blev forsøgt væltet som borgmesterkandidat i februar 2012 af andre medlemmer af Socialdemokraterne, men overlevede en afstemning mod Thomas Kielgast.

I november 2020 blev hun udnævnt til næstformand i Socialdemokratiet, efter at Frank Jensen trak sig.

Ekstern kilde/henvisning 
 27-årig ny borgmester i Køge på dr.dk
 Marie Stærkes hjemmeside

Referencer 

Borgmestre fra Socialdemokraterne
Personer fra København
Personer fra Køge
Borgmestre i Køge
Personer i Kraks Blå Bog
Borgmestre i Danmark 2022-2025
Peter Gilsfort

Peter Eric Gilsfort (født 19. april 1958 i Malling) er en dansk skuespiller.

Biografi 
Peter Gilsfort blev uddannet på Aarhus Teaters skuespillerskole i 1980, og han var i de næste ti år ansat ved samme teater. Her spillede han med i en lang række forestillinger inden for mange forskellige genrer. Han fik blandt andet store roser for sin præstation i titelrollen i opsætningen af Henrik Pontoppidans roman Lykke-Per. I 1991 blev han ansat på Det Kongelige Teater, hvor han også spillede en række varierende partier. Han har endvidere optrådt på andre københavnske scener, blandt andet Det Ny Teater og Rialto.

Ved siden af teateret er det blevet til en mindre række optrædener i spillefilm og tv-produktioner.

Filmografi

Spillefilm 
 Midt om natten (1984)
 Sort høst (1993)
 Riget (1994 / 1997)
 Elsker, elsker ikke (1995)
 Den blå munk (1998)
 Et rigtigt menneske (2001)

Tv-produktioner 
 Madsen og co. 
 Charlot og Charlotte
 TAXA
 Hvide løgne
 Dybt vand
 Jul på Kronborg
 Forbrydelsen

Eksterne henvisninger 
 

Skuespillere fra Danmark
Personer fra Aarhus
Riddere af 1. grad af Dannebrog
Personer i Kraks Blå Bog